Влада на Република Северна Македонија

Министерство за животна средина и просторно планирање

Предлог на Закон

за изменување и дополнување на Законот за управување со електрична и електронска опрема и отпадна електрична и електронска опрема

Скопје,

октомври 2019 година

В О В Е Д

I.ОЦЕНА НА СОСТОЈБИТЕ ВО ОБЛАСТА ШТО ТРЕБА ДА СЕ УРЕДИ СО ЗАКОНОТ И ПРИЧИНИ ЗА ДОНЕСУВАЊЕ НА ЗАКОНОТ

 Покрај материјалните одредби, во овој закон се уредува и прекршочната постапка и се пропишани и глоби за физичките и правни лица кои не постапуваат согласно одредбите на законот. Во Република Северна Македонија општиот закон со кој се уредува прекршочната постапка е Законот за прекршоците. Во мај 2019 година беше донесен нов Закон за прекршоците со кој се определуваат општите услови за пропишување на прекршоци и прекршочни санкции, општите услови за утврдување на прекршочна одговорност за изрекување и извршување на прекршочни санкции и се пропишува прекршочната постапка што ја водат судовите и прекршочните органи.

 Во Законот за прекршоците беше утврдено дека во рок од 6 месеци треба со него да се усогласат сите материјални закони кои содржат прекршочни одредби. Следствено на тоа се јави потребата да се извршат измени во одредбите со кои се уредуваат прекршоците утврдени во Законот за управување со електрична и електронска опрема и отпадна електрична и електронска опрема.

 Дополнително, се менуваат и одредбите од инспекциски надзор со цел нивно усогласување со новиот Закон за инспекциски надзор („Службен весник на Република Северна Македонија“ бр.102/2019).

II. ЦЕЛИ, НАЧЕЛА И ОСНОВНИ РЕШЕНИЈА

Целите кои што се очекува да бидат постигнати со донесувањето на Законот за изменување и дополнување на Законот за управување со електрична и електронска опрема и отпадна електрична и електронска опрема е усогласување на Законот за управување со електрична и електронска опрема и отпадна електрична и електронска опрема со прекршочните одредби во Законот за прекршоците и инспекциските одредби од Законот за инспекциски надзор, односно хармонизација на правниот систем.

III. ОЦЕНА НА ФИНАНСИСКИТЕ ПОСЛЕДИЦИ ОД ПРЕДЛОГОТ НА ЗАКОН ВРЗ БУЏЕТОТ И ДРУГИТЕ ЈАВНИ ФИНАНСИСКИ СРЕДСТВА

Измените и дополнувањата на Законот за управување со електрична и електронска опрема и отпадна електрична и електронска опрема нема да имаат финансиски импликации врз буџетот и другите јавни финансиски средства.

IV.ПРОЦЕНА НА ФИНАНСИСКИТЕ СРЕДСТВА ПОТРЕБНИ ЗА СПРОВЕДУВАЊЕ НА ЗАКОНОТ, НАЧИН НА НИВНО ОБЕЗБЕДУВАЊЕ И ПОДАТОЦИ ЗА ТОА ДАЛИ СПРОВЕДУВАЊЕТО НА ЗАКОНОТ ПОВЛЕКУВА МАТЕРИЈАЛНИ ОБВРСКИ ЗА ОДДЕЛНИ СУБЈЕКТИ

За спроведување на предложените измени и дополнувања на Законот за управување со електрична и електронска опрема и отпадна електрична и електронска опрема не е потребно обезбедување на финансиски средства и истиот не повлекува материјални обврски за одделни субјекти.

**Предлог на Закон за изменување и дополнување на Законот за управување со електрична и електронска опрема и отпадна електрична и електронска опрема**

Член 1

Во Законот за управување со електрична и електронска опрема и отпадна електрична и електронска опрема („Службен весник на Република Македонија“ бр. 6/2012, 163/2013, 146/2015 и 39/2016) членот 48 се брише.

Член 2

Членот 49 се брише.

Член 3

Членот 50 се брише.

Член 4

Насловот на членот и членот 59 се менува и гласи:

„Опомена

1. Доколку при вршењето на инспекцискиот надзор државниот инспектор за животна средина, односно државниот пазарен инспектор утврди дека е сторенa неправилност од членовите 10, 11, 13, 16 став (1), 17 став (1) и 18 став (1) од овој закон за прв пат, со записник ќе ги констатира утврдените неправилности и со решение ќе изрече опомена и ќе определи рок во кој субјектот на инспекциски надзор е должен да ги отстрани неправилностите утврдени со записник.
2. Државниот инспекторат за животна средина води единствена евиденција за изречени опомени.
3. Формата и содржината на евиденцијата на изречените опомени ја утврдува Директорот на Државниот инспекторат за животна средина.“

Член 5

Во член 60 став (1) зборовите „1000 евра во денарска противвредност “ се заменуваат со зборовите „400 до 600 евра во денарска противвредност за микро трговци, од 500 до 700 евра во денарска противвредност за мали трговци, од 600 до 800 евра во денарска противвредност за средни трговци и од 800 од 1.000 евра во денарска противвредност за големи трговци“.

Ставот (3) се менува и гласи:

„Глоба во износ од 50 евра во денарска противвредност кај микро трговци, 100 евра во денарска противвредност кај мали трговци, 150 евра во денарска противвредност кај средни трговци и 200 евра во денарска противвредност кај големи трговци ќе му се изрече на одговорното лице во правното лице за дејствијата од став (1) на овој член.“

Член 6

Во член 61 став (1) зборовите „3.000 евра во денарска противвредност “ се заменуваат со зборовите „1.500 до 2.000 евра во денарска противвредност за микро трговци, од 2.000 до 2.500 евра во денарска противвредност за мали трговци, од 2.500 до 3.000 евра во денарска противвредност за средни трговци и од 3.000 од 3.500 евра во денарска противвредност за големи трговци“.

Ставот (3) се менува и гласи:

„Глоба во износ од 200 евра во денарска противвредност кај микро трговци, 250 евра во денарска противвредност кај мали трговци, 300 евра во денарска противвредност кај средни трговци и 350 евра во денарска противвредност кај големи трговци ќе му се изрече на одговорното лице во правното лице за дејствијата од став (1) на овој член.“

Во ставот (4) зборовите “од најмалку три дена до најмногу 30 дена“ се заменуваат со зборовите „ до две години“.

Во ставот (5) зборовите „односно во трговец поединец“ се бришат, а зборовите „од најмалку три до најмногу 15 дена“ се заменуваат со зборовите „до една година“.

**Член** **7**

Во член 62 став (1) зборовите „6.000 евра во денарска противвредност“ се заменуваат со зборовите „2.000 до 3.000 евра во денарска противвредност за микро трговци, од 3.000 до 4.000 евра во денарска противвредност за мали трговци, од 4.000 до 5.000 евра во денарска противвредност за средни трговци и од 5.000 од 6.000 евра во денарска противвредност за големи трговци“.

Во ставот (2) бројот „1.500“ се заменува со бројот „750“.

Ставот (3) се менува и гласи:

 „На одговорното лице во правното лице ќе му се изрече глоба во износ од 700 евра во денарска противвредност кај микро трговци, 800 евра во денарска противвредност кај мали трговци, 900 евра во денарска противвредност кај средни трговци и 1.000 евра во денарска противвредност кај големи трговци “.

Во ставот (4) зборовите “од најмалку три до најмногу 30 дена“ се заменуваат со зборовите „ до две години“.

Во ставот (5) зборовите „односно во трговец поединец“ се бришат, а зборовите „од најмалку три до најмногу 15 дена“ се заменуваат со зборовите „до една година“.

**Член 8**

Во член 63 став (1) зборовите „1.500 евра во денарска противвредност “ се заменуваат со зборовите „500 до 800 евра во денарска противвредност за микро трговци, од 800 до 1100 евра во денарска противвредност за мали трговци, од 1100 до 1.300 евра во денарска противвредност за средни трговци и од 1.300 од 1.500 евра во денарска противвредност за големи трговци “.

Ставот (3) се менува и гласи:

„Глоба во износ од 75 евра во денарска противвредност кај микро трговци, 150 евра во денарска противвредност кај мали трговци, 220 евра во денарска противвредност кај средни трговци и 300 евра во денарска противвредност кај големи трговци ќе му се изрече на одговорното лице во правното лице за дејствијата од став (1) на овој член.“

**Член 9**

Во член 64 став (1) зборовите „3.500 евра во денарска противвредност “ се заменуваат со зборовите “1.500 до 2.000 евра во денарска противвредност за микро трговци, од 2.000 до 2.500 евра во денарска противвредност за мали трговци, од 2.500 до 3.000 евра во денарска противвредност за средни трговци и од 3.000 од 3.500 евра во денарска противвредност за големи трговци “.

Во ставот (2) бројот „900“ се менува со бројот „750“.

Ставот (3) се менува и гласи:

„Глоба во износ од 250 евра во денарска противвредност кај микро трговци, 300 евра во денарска противвредност кај мали трговци, 350 евра во денарска противвредност кај средни трговци и 400 евра во денарска противвредност кај големи трговци ќе му се изрече на одговорното лице во правното лице за дејствијата од став (1) на овој член.“

Во ставот (4) зборовите “од најмалку три до најмногу 30 дена“ се заменуваат со зборовите „до две години“.

Во ставот (5) зборовите „односно во трговец поединец“ се бришат, а зборовите „од најмалку три до најмногу 15 дена“ се заменуваат со зборовите „до една година“.

**Член 10**

Во член 65 став (1) зборовите „2.000 евра во денарска противвредност “ се заменуваат со зборовите „1.000 до 1.400 евра во денарска противвредност за микро трговци, од 1.400 до 2.200 евра во денарска противвредност за мали трговци, од 2.200 до 2.600 евра во денарска противвредност за средни трговци и од 2.600 од 3.000 евра во денарска противвредност за големи трговци “.

Ставот (3) се менува и гласи:

„Глоба во износ од 75 евра во денарска противвредност кај микро трговци, 150 евра во денарска противвредност кај мали трговци, 200 евра во денарска противвредност кај средни трговци и 250 евра во денарска противвредност кај големи трговци ќе му се изрече на одговорното лице во правното лице за дејствијата од став (1) на овој член.“

**Член** 11

Во член 66 став (1) зборовите „2.000 евра во денарска противвредност“ се заменуваат со зборовите „1.000 до 1.400 евра во денарска противвредност за микро трговци, од 1.400 до 2.200 евра во денарска противвредност за мали трговци, од 2.200 до 2.600 евра во денарска противвредност за средни трговци и од 2.600 од 3.000 евра во денарска противвредност за големи трговци “.

Ставот (3) се менува и гласи:

„Глоба во износ од 150 евра во денарска противвредност кај микро трговци, 200 евра во денарска противвредност кај мали трговци, 250 евра во денарска противвредност кај средни трговци и 300 евра во денарска противвредност кај големи трговци ќе му се изрече на одговорното лице во правното лице за дејствијата од став (1) на овој член.“

**Член 12**

Во член 67 став (1) зборовите „1.000 евра во денарска противвредност“ се заменуваат со зборовите „400 до 600 евра во денарска противвредност за микро трговци, од 500 до 700 евра во денарска противвредност за мали трговци, од 600 до 800 евра во денарска противвредност за средни трговци и од 800 од 1.000 евра во денарска противвредност за големи трговци“.

Ставот (3) се менува и гласи:

„Глоба во износ од 50 евра во денарска противвредност кај микро трговци, 100 евра во денарска противвредност кај мали трговци, 150 евра во денарска противвредност кај средни трговци и 200 евра во денарска противвредност кај големи трговци ќе му се изрече на одговорното лице во правното лице за дејствијата од став (1) на овој член.“

**Член 13**

Во член 68 став (1) зборовите „2.000 евра во денарска противвредност“ се заменуваат со зборовите „1.000 до 1.400 евра во денарска противвредност за микро трговци, од 1.400 до 2.200 евра во денарска противвредност за мали трговци, од 2.200 до 2.600 евра во денарска противвредност за средни трговци и од 2.600 од 3.000 евра во денарска противвредност за големи трговци “.

Ставот (3) се менува и гласи:

„Глоба во износ од 150 евра во денарска противвредност кај микро трговци, 200 евра во денарска противвредност кај мали трговци, 250 евра во денарска противвредност кај средни трговци и 300 евра во денарска противвредност кај големи трговци ќе му се изрече на одговорното лице во правното лице за дејствијата од став (1) на овој член.“

**Член 14**

Во член 69 во ставот (2) зборовите „мандатен платен налог кој сторителот е должен да го плати во рок од осум дена“ се заменуваат со зборовите „прекршочен платен налог“.

Ставовите (3) и (4) се бришат.

**Член 15**

Во член 70 став (1) зборовите „4.000 евра во денарска противвредност“ се заменуваат со зборовите „2.500 до 3.000 евра во денарска противвредност за микро трговци, од 3.000 до 3.500 евра во денарска противвредност за мали трговци, од 3.500 до 4.000 евра во денарска противвредност за средни трговци и од 4.000 од 4.500 евра во денарска противвредност за големи трговци“.

Во ставот (2) бројот „2.000“ се заменува со бројот „750“.

Ставот (3) се менува и гласи:

„Глоба во износ од 200 евра во денарска противвредност кај микро трговци, 250 евра во денарска противвредност кај мали трговци, 300 евра во денарска противвредност кај средни трговци и 350 евра во денарска противвредност кај големи трговци ќе му се изрече на одговорното лице во правното лице за дејствијата од став (1) на овој член.“

**Член 16**

Во член 71 став (1) зборовите „8.000 евра во денарска противвредност“ се заменуваат со зборовите „2.500 до 3.000 евра во денарска противвредност за микро трговци, од 5.000 до 6.000 евра во денарска противвредност за мали трговци, од 6.000 до 7.000 евра во денарска противвредност за средни трговци и од 7.000 од 8.000 евра во денарска противвредност за големи трговци“.

Во став (2) бројот „3.000“ се заменува со бројот „750“.

Ставот (3) се менува и гласи:

„На одговорното лице во правното лице ќе му се изрече глоба во износ од 1.000 евра во денарска противвредност кај микро трговци, 1.200 евра во денарска противвредност кај мали трговци, 1.400 евра во денарска противвредност кај средни трговци и 1.500 евра во денарска противвредност за дејствијата од став (1) на овој член.“

Во ставот (4) зборовите “од најмалку три дена до најмногу 30 дена“ се заменуваат со зборовите „до две години“.

Во ставот (5) зборовите „односно трговец поединец“ се бришат, а зборовите „од најмалку три до најмногу 15 дена“ се заменуваат со зборовите „до една година“.

**Член 17**

Во член 72 став (1) зборовите „15.000 евра во денарска противвредност“ се заменуваат со зборовите „2.500 до 3.000 евра во денарска противвредност за микро трговци, од 5.000 до 6.000 евра во денарска противвредност за мали трговци, од 12.000 до 13.000 евра во денарска противвредност за средни трговци и од 14.000 од 15.000 евра во денарска противвредност за големи трговци“.

Во ставот (2) бројот „4.000“ се заменува со бројот „750“.

Ставот (3) се менува и гласи:

„На одговорното лице во правното лице ќе му се изрече глоба во износ од 1.000 евра во денарска противвредност кај трговец поединец, 1.000 евра во денарска противвредност кај микро трговци, 1.200 евра во денарска противвредност кај мали трговци, 1.400 евра во денарска противвредност кај средни трговци и 1.500 евра во денарска противвредност кај големи трговци за дејствијата од став (1) на овој член.“

Во ставот (4) зборовите “од најмалку шест месеци до најмногу три години“ се заменуваат со зборовите „до две години“.

Во ставот (5) зборовите „односно трговец поединец“ се бришат,

Ставовите (6), (7), (8) и (9) се бришат.

**Член 18**

Во член 73 став (1) зборовите „6.000 евра во денарска противвредност“ се заменуваат со зборовите „2.000 до 3.000 евра во денарска противвредност за микро трговци, од 3.000 до 4.000 евра во денарска противвредност за мали трговци, од 4.000 до 5.000 евра во денарска противвредност за средни трговци и од 5.000 од 6.000 евра во денарска противвредност за големи трговци“.

Ставот (2) се менува и гласи:

„На одговорното лице во правното лице ќе му се изрече глоба во износ од 700 евра во денарска противвредност кај микро трговци, 800 евра во денарска противвредност кај мали трговци, 900 евра во денарска противвредност кај средни трговци и 1.000 евра во денарска противвредност кај големи трговци за дејствијата од став (1) на овој член.“

**Член 19**

Во член 74 став (1) зборовите „9.000 евра во денарска противвредност“ се заменуваат со зборовите „2.500 до 3.000 евра во денарска противвредност за микро трговци, од 5.000 до 6.000 евра во денарска противвредност за мали трговци, од 6.500 до 7.500 евра во денарска противвредност за средни трговци и од 8.000 од 9.000 евра во денарска противвредност за големи трговци“.

Ставот (2) се менува и гласи:

„На одговорното лице во правното лице ќе му се изрече глоба во износ од 1.000 евра во денарска противвредност кај микро трговци, 1.200 евра во денарска противвредност кај мали трговци, 1.400 евра во денарска противвредност кај средни трговци и 1.500 евра во денарска противвредност кај големи трговци за дејствијата од став (1) на овој член.“

Во ставот (3) зборовите „од најмалку три дена до најмногу 30 дена“ се заменуваат со зборовите „до две години“.

Во ставот (4) зборовите „од најмалку три до најмногу 15 дена“ се заменуваат со зборовите „до една година“.

**Член 20**

Во член 75 став (1) зборовите „35.000 евра во денарска противвредност“ се заменуваат со зборовите „2.500 до 3.000 евра во денарска противвредност за микро трговци, од 5.500 до 6.000 евра во денарска противвредност за мали трговци, од 17.000 до 18.000 евра во денарска противвредност за средни трговци и од 28.000 од 30.000 евра во денарска противвредност за големи трговци“.

Ставот (2) се менува и гласи:

„На одговорното лице во правното лице ќе му се изрече глоба во износ од 1.000 евра во денарска противвредност кај микро трговци, 1.200 евра во денарска противвредност кај мали трговци, 1.400 евра во денарска противвредност кај средни трговци и 1.500 евра во денарска противвредност кај големи трговци за дејствијата од став (1) на овој член.“

Во ставот (3) зборовите “од најмалку шест месеци до најмногу три години“ се заменуваат со зборовите „до две години“.

**Член 21**

Во член 75-а во ставовите (1), (2) и (3) зборовите „25 до“ се бришат.

**Член 22**

Во член 76 ставовите (2), (3), (4), (5), (6), (7) и (8) се бришат.

Ставот (9) станува став (2).

Ставот (10) се брише.

Ставот (11) кој станува став (3) по зборот „средина“ се додаваат зборовите „и Законот за прекршоците“.

Ставовите (12), (13) и (14) се бришат.

Ставот (15) станува став (4).

**Член 23**

Во членот 77 ставот (1) се менува и гласи:

„За прекршоците утврдени во членовите 60 и 67 од овој закон прекршочна постапка води и прекршочна санкција изрекува Комисијата за одлучување по прекршоци во областа на животната средина при Министерството за животна средина и просторно планирање (во натамошниот текст: Прекршочната комисија) формирана согласно со Законот за животната средина..“

Ставот (3) се менува и гласи:

„За прекршоците утврдени во членовите 61, 62, 63, 64, 65, 66, 67, 68, 69, 70, 71, 72, 73, 74, 75 и 75-а. од овој закон прекршочна постапка води и прекршочна санкција изрекува надлежниот суд. “

**Член 24**

Овој Закон влегува во сила осмиот ден од денот на објавување во Службен весник на Република Северна Македонија.

ОБРАЗЛОЖЕНИЕ НА ПРЕДЛОГ НА ЗАКОНОТ ЗА ИЗМЕНУВАЊЕ И ДОПОЛНУВАЊЕ НА ЗАКОНОТ ЗА УПРАВУВАЊЕ СО ЕЛЕКТРИЧНА И ЕЛЕКТРОНСКА ОПРЕМА И ОТПАДНА ЕЛЕКТРИЧНА И ЕЛЕКТРОНСКА ОПРЕМА

Предложените измени и дополнувања на Законот за управување со eлектрична и електронска опрема и отпадна електрична и електронска опрема ги уредуваат прекршочните одредби, кои ќе бидат во согласност со новата национална прекршочна политика. Распонот на глобите е изразен во рамките на предвидената можност за изрекување на трикратен износ од општите глоби согласно Законот за прекршоците. Со тоа ќе се овозможи изрекувањето на глобите, водењето на прекршочната постапка и нивната наплата.

Покрај тоа, со сразмерното утврдување на износот на глобата, ќе се овозможи правична наплата, додека истовремено се обезбедува превентивниот ефект на казните.

Со Законот за изменување и дополнување на Законот за управување со eлектрична и електронска опрема и отпадна електрична и електронска опрема се предлагаат измени и дополнувања во членовите 60, 61, 62, 63, 64, 65, 66, 67, 68, 69, 70, 71, 72, 73, 74, 75, 75-а, 76 и 77 во насока на утврдување на нови износи на глоби за прекршоците сторени од страна на физички и правни лица согласно лимитите предвидени во Законот за прекршоците (,,Службен весник на Република Северна Македонија“ бр. 96/19).

Измени и дополнувања се направени и во делот на инспекциските одредби со цел нивно усогласување со новиот Закон за инспекциски надзор. Се воведува опомената како инспекциски мерки наместо едукацијата, како и се врши бришење на одредбите кои се уредени со Законот за инспекциски надзор.

**II.МЕЃУСЕБНА ПОВРЗАНОСТ НА РЕШЕНИЈАТА СОДРЖАНИ ВО ПРЕДЛОЖЕНИТЕ ОДРЕДБИ**

Предложените решенија со овој Предлог закон, меѓусебно се поврзани и се надополнуваат.

**III.ПОСЛЕДИЦИ ШТО ЌЕ ПРОИЗЛЕЗАТ ОД ПРЕДЛОЖЕНИТЕ РЕШЕНИЈА**

Измените и дополнувањата на Законот за управување со eлектрична и електронска опрема и отпадна електрична и електронска опрема ќе воспостават воедначена прекршочна политика, со која ќе се оствари превентивната улога на казните, со цел заштита на животната средина. Пропорционалната казнена политика овозможува спроведување на материјалниот закон и наплата на глобите во случај на сторување на прекршок. Усогласените инспекциски одредби овозможуваат нивно соодветно спроведување.

**ОДРЕДБИ ШТО СЕ МЕНУВААТ И ДОПОЛНУВААТ**

**Член 48**

**Постапка за вршење на инспекциски надзор**

(1) Инспекцискиот надзор над правните и физичките лица кои управуваат со отпадна опрема се врши како редовен, вонреден и контролен инспекциски надзор, како и по добиена пријава и/или сознание од страна на други државни органи, организации, институции, правни и физички лица, како и од средствата за јавно информирање.

(2) Директорот на државниот инспекторат за животна средина, односно градоначалникот на општината, градоначалникот на општините во градот Скопје и градоначаникот на градот Скопје, се должни секоја година да донесуваат програма за работа на инспекторатот, односно на инспекторите.

(3) Програмата од ставот (2) на овој член градоначалникот на општината, градоначалникот на општините во градот Скопје и градоначаникот на градот Скопје, ја доставуваат до органот на државната управа надлежен за работите во областа на животната средина.

(4) Државниот инспектор за животна средина, овластениот инспектор за животна средина, комуналниот инспектор и државниот пазарен инспектор, при преземањето на активности за вршење на инспекциски надзор над примената на овој закон, можат да побараат соработка од претставници на органот на државната управа надлежен за работите од областа на внатрешните работи.

**Член 49**

**Постапување по пријава од физичко или правно лице**

(1) Државниот инспектор за животна средина, овластениот инспектор за животна средина, комуналниот инспектор и државниот пазарен инспектор се должни во рок од седум дена да постапат по иницијатива или пријава за поведување на инспекциска постапка.

(2) Во случаите од ставот (1) на овој член државниот инспектор за животна средина, овластениот инспектор за животна средина, комуналниот инспектор и државниот пазарен инспектор се должни да го известат подносителот на иницијативата или пријавата за поведување на инспекциска постапка во рок од седум дена од денот на спроведувањето на инспекцискиот надзор.

**Член 50**

**Извештаи**

Државниот инспектор за животна средина, овластениот инспектор за животна средина, комуналниот инспектор, односно државниот пазарен инспектор што го извршил инспекцискиот надзор е должен да води евиденција за надзорите и увидите извршени на правните и физичките лица за кои изготвува квартален извештај и истиот да го објави на веб страницата на органот на државната управа надлежен за работите од областа на животната средина, односно на веб страницата на општината, односно градот Скопје, односно на веб страницата на Државниот пазарен инспекторат согласно со Законот за животната средина, односно со Законот за Државниот пазарен инспекторат.

**Член 59**

**Постапка за едукација**

(1) Доколку при вршењето на инспекцискиот надзор државниот инспектор за животна средина, односно државниот пазарен инспектор утврди дека е сторенa неправилност од членовите 10, 11, 13, 16 став (1), 17 став (1) и 18 став (1) од овој закон за прв пат, е должен да состави записник во кој ќе ја утврди сторената неправилност со укажување за отстранување на утврдената неправилност во определен рок и со истовремено врачување на покана за спроведување на едукација на лицето или субјектот каде што е утврдена неправилноста при вршењето на инспекцискиот надзор. (2) Формата и содржината на поканата за едукација, како и начинот на спроведување на едукацијата ги пропишува министерот кој раководи со органот на државната управа надлежен за работите од областа на животната средина.

(3) Едукацијата ја организира и спроведува Државниот инспекторат за животна средина, односно Државниот пазарен инспекторат во рок не подолг од осум дена од денот на спроведувањето на инспекцискиот надзор.

(4) Едукацијата може да се спроведе за повеќе утврдени исти или истородни неправилности за еден или повеќе субјекти.

(5) Доколку во закажаниот термин лицето или субјектот над кој се спроведува едукацијата не се јави на едукацијата ќе се смета дека едукацијата е спроведена.

(6) Доколку лицето или субјектот над кој се спроведува едукација се јави на закажаната едукација и истата ја заврши ќе се смета дека е едуциран по однос на утврдената неправилност.

(7) Доколку државниот инспектор за животна средина, односно државниот пазарен инспектор при спроведување на контролниот надзор утврди дека се отстранети утврдените неправилности од ставот (1) на овој член, донесува заклучок со кој ја запира постапката на инспекциски надзор.

(8) Доколку државниот инспектор за животна средина, односно државниот пазарен инспектор при спроведување на контролниот надзор утврди дека не се отстранети утврдените неправилности од ставот (1) на овој член поднесува барање за поведување на прекршочна постапка пред Прекршочната комисија, односно надлежниот суд.

(9) Државниот инспекторат за животна средина, односно Државниот пазарен инспекторат води единствена евиденција за спроведената едукација на начин пропишан од министерот кој раководи со органот на државната управа надлежен за работите од областа на животната средина

**Член 60**

**Прекршочни санкции за производителите**

(1) Глоба во износ од 1.000 евра во денарска противвредност ќе му се изрече на производителот кој е правно лице за прекршок, доколку:
1) не обезбедува на продажните места да биде на видно место истакнато известување за крајниот корисник, за начинот и за местата за преземање на отпадната опрема (член 11 став (5));
2) не обезбедува податоци за операторите на инсталации за повторна употреба, инсталациите за третман и рециклирање на отпадната опрема согласно со членот 12 од овој закон;
3) во случај на промена на податоците доставени при регистрацијата, не извршил промена на регистрацијата со доставување на барање за промена на податоците (член 13 став (6)) и
4) во случај на престанок со дејноста, односно пуштање опрема на пазар во Република Македонија не доставил барање за бришење од регистарот (член 13 став (7)).

(2) Глоба во износ од 200 евра во денарска противвредност ќе му се изрече на производителот кој е трговец поединец за дејствијата од став (1) на овој член.

(3) Глоба во износ од 30% од одмерената глоба за правното лице односно за трговец поединец ќе му се изрече на одговорното лице во правното лице односно во трговец поединец за дејствијата од став (1) на овој член.

**Член 61**

(1) Глоба во износ од 3.000 евра во денарска противвредност ќе му се изрече на производителот кој е правно лице за прекршок, доколку:
1) произведува опрема која не е во согласност со барањата од членот 8 од овој закон;
2) опремата која ја пушта на пазар не ја означува согласно со членот 10 став (1) од овој закон;
3) не постапува согласно со членот 10 ставови (4) и (5) од овој закон во случај на означување на опремата;
4) не ги информира крајните корисници на опремата на начин согласно со членот 11 став (1) од овој закон;
5) не ги информира крајните корисници на опремата согласно со членот 11 став (3) од овој закон;
6) не се регистрира како производител на опрема во органот на државната управа надлежен за вршење на стручни работи од областа на животната средина и не поседува потврда за влученост во регистарот (член 13 ставови (1) и (4));
7) одбие бесплатно да ја преземе отпадната опрема која не е отпадна опрема од домаќинствата која ја има испорачано на крајниот корисник и за неа не обезбедува натамошно постапување (член 18 став (1));
8) не постапува и не обезбедува редовно преземање на отпадната опрема согласно со членот 19 став (1) од овој закон;
9) на свој трошок, самостојно или преку колективниот постапувач не обезбедува одделно собирање, третман, преработка, повторна употреба и/или рециклирање и отстранување на остатоците од преработката на отпадната опрема согласно со членот 21 ставови (1), (2) и (3) од овој закон;
10) не постапува согласно со членот 23 став (1) од овој закон кога за вршење на својата активност сам увезува опрема и кога истовремено е краен корисник на опремата;
11) не води евиденција и не известува за количините и видовите на опрема која ја пушта на пазар на Република Македонија во текот на една календарска година на начин согласно со членот 37 став (7) од овој закон и
12) не постапува согласно со членот 41 став (1) од овој закон доколку пушта на пазарот или увезува во Република Македонија опрема.

(2) Глоба во износ од 600 евра во денарска противвредност ќе му се изрече на производителот кој е трговец поединец за дејствијата од став (1) на овој член.

(3) Глоба во износ од 30% од одмерената глоба за правното лице односно за трговец поединец ќе му се изрече на одговорното лице во правното лице односно во трговец поединец за дејствијата од став (1) на овој член.

(4) На сторителот на прекршокот од ставот (1) точки 6, 7, 9 и 10 од овој член може да му се изрече прекршочна санкција забрана за вршење на одделна дејноста од која произлегува прекршокот во траење од најмалку три дена до најмногу 30 дена.

(5) На одговорното лице во правното лице односно во трговец поединец на овој член, може да им се изрече прекршочна санкција забрана за вршење на должноста од која произлегува сторувањето на прекршокот во траење од најмалку три дена до најмногу 15 дена.

**Член 62**

(1) Глоба во износ од 6.000 евра во денарска противвредност ќе му се изрече на производителот кој е правно лице за прекршок, доколку:
1) постапува спротивно на членот 9 став (1) од овој закон;
2) исполнување на обврските од членот 21 од овој закон не ги остварува самостојно или не склучува договор за преземање на обврските за постапување со отпадна опрема со колективниот постапувач (член 27 став (1)) и
3) не ги исполни обврските што се утврдени во доброволните договори (член 46).

(2) Глоба во износ од 1.500 евра во денарска противвредност ќе му се изрече на производителот кој е трговец поединец за дејствијата од став (1) на овој член.

(3) Глоба во износ од 30% од одмерената глоба за правното лице односно за трговец поединец ќе му се изрече на одговорното лице во правното лице односно во трговец поединец за дејствијата од став (1) на овој член.

(4) На сторителот на прекршокот од ставот (1) на овој член може да му изрече прекршочна санкција забрана за вршење на одделна дејност од која произлегува прекршокот во траење од најмалку три дена до најмногу 30 дена.

(5) На одговорното лице во правното лице односно во трговец поединец на овој член може да им изрече прекршочна санкција забрана за вршење на должноста која произлегува од направениот прекршокот во траење од најмалку три дена до најмногу 15 дена.

**Член 63**

**Прекршочни санкции за мал производител**

(1) Глоба во износ од 1.500 евра во денарска противвредност ќе му се изрече на малиот производител кој е правно лице за прекршок, доколку:
1) во случај на промена на податоците доставени при регистрацијата, не ја промени регистрацијата со доставување на барање за промена на податоците (член 13 став (6)) и
2) не води евиденција за количините и видовите на опрема која ја пушта на пазар во Република Македонија во текот на една календарска година (член 38 став (7));

(2) Глоба во износ од 500 евра во денарска противвредност ќе му се изрече на малиот производител кој е трговец поединец за дејствијата од став (1) на овој член.

(3) Глоба во износ од 30% од одмерената глоба за правното лице односно за трговец поединец ќе му се изрече на одговорното лице во правното лице односно во трговец поединец за дејствијата од став (1) на овој член.

**Член 64**

(1) Глоба во износ од 3.500 евра во денарска противвредност ќе му се изрече на мал производител кој е правно лице за прекршок, доколку:
1) не се регистрира како мал производител на опрема во органот на државната управа надлежен за вршење на стручни работи од областа на животната средина (член 24 став (2)) и
2) доставил лажни податоци со цел да се прикаже како мал производител и да биде иземен од обврската како производител (член 24 став (3)).

(2) Глоба во износ од 900 евра во денарска противвредност ќе му се изрече на малиот производител кој е трговец поединец за дејствијата од став (1) на овој член.

(3) Глоба во износ од 30% од одмерената глоба за правното лице односно за трговец поединец ќе му се изрече на одговорното лице во правното лице односно во трговец поединец за дејствијата од став (1) на овој член.

(4) На сторителот на прекршокот од ставот (1) точка 1 на овој член може да му се изрече прекршочна санкција забрана за вршење на одделна дејност од која произлегува прекршокот во траење од најмалку три дена до најмногу 30 дена.

(5) На одговорното лице во правното лице односно во трговец поединец на овој член може да им се изрече прекршочна санкција забрана за вршење на должноста од која произлегува сторувањето на прекршокот во траење од нај малку три дена до најмногу 15 дена.

**Член 65**

**Прекршочни санкции за трговците**

(1) Глоба во износ од 2.000 евра во денарска противвредност ќе му се изрече на трговецот кој е правно лице за прекршок, доколку:
1) не обезбедува на продажните места да биде на видно место истакнато известување за крајниот корисник, за начинот и за местата за преземање на отпадната опрема (член 11 став (5));
2) одбие бесплатно да ја презема отпадната опрема од крајниот корисник при продажба на опрема за домаќинствата доколку крајниот корисник сака да ја предаде отпадната опрема (член 16 став (1));
3) не постапува согласно со членот 16 став (2) од овој закон;
4) не обезбеди крајните корисници при купување на опремата да имаат можност за бесплатно предавање на отпадната опрема на продажното место на опремата или на друго место за преземање во случај кога трговецот не презема отпадна опрема непосредно од крајниот корисник во време на испораката на опремата (член 17 став (1));
5) не ја предава бесплатно собраната отпадна опрема на производителот или на овластеното лице од него (член 17 став (4));
6) не постапува согласно со членот 23 став (1) од овој закон кога за вршење на својата активност сам увезува опрема кога истовремено е краен корисник на опремата и
7) не постапува согласно со членот 23 став (2) од овој закон.

(2) Глоба во износ од 700 евра во денарска противвредност ќе му се изрече на трговецот кој е трговец поединец за дејствијата од став (1) на овој член.

(3) Глоба во износ од 30% од одмерената глоба за правното лице односно за трговец поединец ќе му се изрече на одговорното лице во правното лице односно во трговец поединец за дејствијата од став (1) на овој член.

**Член 66**

**Прекршочни санкции за поседувачите**

(1) Глоба во износ од 2.000 евра во денарска противвредност ќе му се изрече на поседувачот кој е правно лице за прекршок, доколку:
1) не постапува согласно со членот 23 од овој закон кога за вршење на својата активност сам увезува опрема кога истовремено е краен корисник на опремата;
2) постапува спротивно на членот 33 став (1) од овој закон и
3) не ја предава собраната отпадна опрема на производителот или на правно или физичко лице кое има дозвола за постапување со отпад (член 33 став (2)).

(2) Глоба во износ од 700 евра во денарска противвредност ќе му се изрече на поседувачот кој е трговец поединец за дејствијата од став (1) на овој член.

(3) Глоба во износ од 30% од одмерената глоба за правното лице односно за трговец поединец ќе му се изрече на одговорното лице во правното лице односно во трговец поединец за дејствијата од став (1) на овој член.

**Член 67**

**Прекршочни санкции за крајниот корисник**

(1) Глоба во износ од 1.000 евра во денарска противвредност ќе му се изрече на крајниот корисник кој е правно лице за прекршок, доколку:
1) отпадната опрема ја предава или остава како несортиран комунален отпад (член 14);
2) отпадната опрема од домаќинствата не ја собира и чува и не ја предаде на трговецот или на овластениот собирач, како издвоено собрана фракција на комунален отпад во собирен центар или во место за преземање чија работа ја обезбедува производителот (член 15 став (1));
3) отпадната опрема која не е отпадна опрема од домаќинствата не ја предаде на производителот или на правно или физичко лице кое има дозвола за постапување со отпад (член 15 став (2));
4) отпадната опрема пред да ја предаде, не ја собере или чува одвоено, така за да не се меша со друг вид на отпад, да не се ситни или на друг начин уништува, или загадува со опасни или други супстанции, така што нејзината повторна употреба или рециклирање е оневозможна (член 15 став (3));
5) не обезбеди отпадната опрема да биде во таква состојба што издвојувањето на супстанции и материјали да може да се спроведе во согласност со посебните прописи со кои се уредува постапувањето со тие супстанции и материјали доколку отпадната опрема содржи супстанции и материјали кои треба да се издвојат (член 15 став (4));
6) отпадната опрема која е оштетена или е без значајни составни делови, или е загадена со друг вид на отпад не ја предаде во собирен центар како издвоена собрана фракција на комунален отпад (член 15 став (5));
7) со отпадната опрема не постапува согласно со членот 18 став (3) од овој закон и
8) производителот, поседувачот и/или трговецот во својство на краен корисник не постапуваат согласно со членот 23 од овој закон.

(2) Глоба во износ од 200 евра во денарска противвредност ќе му се изрече на крајниот корисник кој е трговец поединец за дејствијата од став (1) на овој член.

(3) Глоба во износ од 30% од одмерената глоба за правното лице односно за трговец поединец ќе му се изрече на одговорното лице во правното лице односно во трговец поединец за дејствијата од став (1) на овој член.

**Член 68**

**Прекршочни санкции за правни лица кои не се економски оператори**

(1) Глоба во износ од 2.000 евра во денарска противвредност ќе му се изрече на правното лице кое не е економски оператор за прекршок, доколку:
1) отпадната опрема ја предава или остава како несортиран комунален отпад (член 14);
2) отпадната опрема ја чува и распоредува спротивно на членот 20 став (6) од овој закон;
3) отпадната опрема пред третман ја складира спротивно на членот 20 став (7) од овој закон;
4) со отпадната опрема при третман постапува спротивно на членот 34 став (5) од овој закон;
5) со материјалите и составните делови добиени при третман на отпадната опрема постапува спротивно на членот 34 став (6) од овој закон;
6) не подготвува и доставува извештаи за количините на собраната отпадна опрема, предадена за натамошно постапување на посебен образец (член 39 став (1));
7) не води евиденција и не подготвува и доставува извештај за количината на преземената отпадна опрема која е третирана на посебен образец (член 39 став (2)) и
8) не води евиденција и не подготвува и доставува извештај за повторна употреба, преработка или рециклирање на отпадната опрема што се постигнува во секоја календарска година (член 39 став (4)).

(2) Глоба во износ од 300 евра во денарска противвредност ќе му се изрече на трговецот поединец кој не е економски оператор за дејствијата од став (1) на овој член.

(3) Глоба во износ од 30% од одмерената глоба за правното лице односно за трговец поединец ќе му се изрече на одговорното лице во правното лице односно во трговец поединец за дејствијата од став (1) на овој член.

**Член 69**

**Прекршочни санкции за физички лица**

(1) Глоба во износ од 60 евра во денарска противвредност ќе му се изрече на физичко лице кое не е економски оператор за дејствија за прекршок, доколку:
1) предава или остава отпадна опрема од домаќинствата како несортиран комунален отпад (член 14).

(2) За прекршокот на ставот (1) на овој член, овластениот инспектор за животна средина, односно комуналниот инспектор глобата од ставот (1) на овој член ќе му врачат мандатен платен налог кој сторителот е должен да го плати во рок од осум дена.

(3) Доколку глобата од ставот (2) на овој член не се плати во определениот рок, овластениот инспектор за животна средина, односно комуналниот инспектор, е должен да го достави мандатниот платен налог до органот надлежен за присилно извршување за негово извршување.

(4) Министерот кој раководи со органот на државната управа надлежен за вршење на работите од областа на животната средина ја пропишува формата и содржината на мандатниот платен налог

**Член 70**

**Прекршочни санкции за самостојниот постапувач**

(1) Глоба во износ од 4.000 евра во денарска противвредност ќе му се изрече на самостојниот постапувач кој е правно лице за прекршок, доколку:
1) не го известува стручниот орган за настанатата промена на податоците доставени со барањето за добивање на дозвола за постапување со отпадна опрема (член 28 став (5));
2) не изработува програма за постапување со отпадна опрема (член 31 став (1));
3) во програмата за постапување со опадна опрема не обезбедува мерки за спроведување на системот за постапување со отпадна опрема во согласност со членот 32 од овој закон (член 31 став (4));
4) не ги обезбедува условите пропишани со членот 32 став (1) од овој закон;
5) не ги обезбедува условите пропишани со членот 32 став (2) од овој закон:
6) при определување на близината и достапноста на локациите на места за преземање на отпадната опрема не ги почитуваат одредбите од членот 32 став (3) од овој закон;
7) во својот систем за постапување со отпадна опрема не обезбеди поставување на постери или други информативни материјали со кои ќе ја информира јавноста и крајните корисници за работите од членот 11 од овој закон (член 36 став (1)) и
8) не доставува во определеното време извештај за постапување со отпадна опрема  (член 38 став (2)).

(2) Глоба во износ од 2000 евра во денарска противвредност ќе му се изрече на самостојниот постапувач кој е трговец поединец за дејствијата од став (1) на овој член.

(3) Глоба во износ од 30% од одмерената глоба за правното лице односно за трговец поединец ќе му се изрече на одговорното лице во правното лице односно во трговец поединец за дејствијата од став (1) на овој член.

**Член 71**

(1) Глоба во износ од 8.000 евра во денарска противвредност ќе му се изрече на самостојниот постапувач кој е правно лице за прекршок, доколку:
1) не обезбедат мерки за бесплатно преземање и собирање и натамошно постапување со отпадна опрема што не е отпадна опрема од домаќинствата согласно со членот 18 ставови (1) и (2) од овој закон, освен доколку постои посебен договори со крајниот корисник, за преземање на отпадна опрема што не е отпадна опрема од домаќинствата;
2) вршењето на работите за постапување со отпадна опрема ги доверил на трети лица кои не поседуваат соодветна дозвола за постапување со отпад (член 27 став (3));
3) не презел мерки со кои се обезбедува собрана отпадна опрема да се предава во инсталацијата за третман (член 34 став (1));
4) не презел мерки со кои се обезбедува третманот на собраната отпадна опрема да се врши во согласност со членот 34 став (5) од овој закон;
5) не презел мерки со кои се обезбедува материјалите и составните делови на отпадната опрема добиени по третманот да се постапува во согласност со членот 34 став (6) од овој закон и
6) не презел мерки со кои се обезбедува преработката на собраната отпадна опрема се врши во согласност со членот 35 ставови (1), (2), (3) и (4) од овој закон.

(2) Глоба во износ од 3000 евра во денарска противвредност ќе му се изрече на самостојниот постапувач кој е трговец поединец за дејствијата од став (1) на овој член.

(3) Глоба во износ од 30% од одмерената глоба за правното лице односно за трговец поединец ќе му се изрече на одговорното лице во правното лице односно во трговец поединец за дејствијата од став (1) на овој член.

(4) На сторителот на прекршокот од ставот (1) точки 1, 2 и 3 на овој член може да му изрече прекршочна санкција забрана за вршење на одделна дејноста од која произлегува сторувањето на прекршокот во траење од најмалку три дена до најмногу 30 дена.

(5) На одговорното лице во правното лице односно трговец поединец на овој член може да им изрече прекршочна санкција забрана за вршење на должноста од која произлегува сторувањето на прекршокот во траење од најмалку три дена до најмногу 15 дена.

**Член 72**

(1) Глоба во износ од 15.000 евра во денарска противвредност ќе му се изрече на самостојниот постапувач кој е правно лице за прекршок, доколку:
1) не обезбедува дозвола за постапување со отпадна опрема од органот на државната управа надлежен за вршење на работите од областа на животната средина (член 29 став (1));
2) доставува извештаи со неточни податоци со цел да се утврди дека се постигнати целите од членовите 26 и/или 35 од овој закон (член 38) и
3) не ги исполни обврските утврдени во доброволниот договор (член 46).

(2) Глоба во износ од 4000 евра во денарска противвредност ќе му се изрече на самостојниот постапувач кој е трговец поединец за дејствијата од став (1) на овој член.

(3) Глоба во износ од 30% од одмерената глоба за правното лице односно за трговец поединец ќе му се изрече на одговорното лице во правното лице односно во трговец поединец за дејствијата од став (1) на овој член.

(4) На сторителот на прекршокот од ставот (1) на овој член, надлежниот суд може да му изрече прекршочна санкција забрана за вршење на одделна дејност од која произлегува сторувањето на прекршокот во траење од најмалку шест месеци до најмногу три години.

(5) На одговорното лице во правното лице односно во трговец поединец може да му се изрече прекршочна санкција забрана на вршење на должноста од која произлегува сторувањето на прекршокот во траење до една година.

(6) Надлежните инспектори се должни да водат евиденција за издадените мандатни платни налози и за исходот на покренатите постапки.

(7) Во евиденцијата од ставот (6) на овој член се собираат, обработуваат и чуваат следните податоци: име и презиме, односно назив на сторителот на прекршокот, живеалиште, односно престојувалиште, седиште, вид на прекршокот, број на мандатен платен налог кој му се издава и исходот на постапката.

(8) Личните податоци од ставот (7) на овој член се чуваат пет години од денот на внесување во евиденцијата.

(9) Министерот кој раководи со органот на државната управа надлежен за работите од областа на животната средина ја пропишува формата и содржината на мандатниот платен налог.

**Член 73**

**Прекршочни санкции за колективниот постапувач**

(1) Глоба во износ од 6.000 евра во денарска противвредност ќе му се изрече на колективниот постапувач за прекршок, доколку:
1) вршењето на работите за постапување со отпадна опрема не ги доверил на трети лица (член 27 став (3));
2) вршењето на работите за постапување со отпадна опрема ги доверил на трети лица кои не поседуваат соодветна дозвола за постапување со отпад (член 27 став (4));
3) не изработува програма за постапување со отпадна опрема (член 31 став (1));
4) не ги спроведува обврските од членот 31 став (4) од овој закон;
5) не ги обезбедува условите пропишани со членот 32 став (1) од овој закон;
6) не ги обезбедува условите пропишани со членот 32 став (2) од овој закон;
7) при определување на близината и достапноста на локациите на места за преземање на отпадната опрема не ги почитуваат одредбите од членот 32 став (3) од овој закон;
8) не презел мерки со кои се обезбедува собраната отпадна опрема да се предава во инсталацијата за третман (член 33 став (1));
9) не презел мерки со кои се обезбедува третманот на собраната отпадна опрема да се врши во согласност со членот 34 став (5) од овој закон;
10) не презел мерки со кои се обезбедува материјалите и составните делови на отпадната опрема добиени по третманот да се постапува во согласност со членот 34 став (6) на овој закон и
11) во својот систем за постапување со отпадна опрема не обезбеди поставување на постери или други информативни материјали со кои ќе ја информира јавноста и крајните корисници за работите од членот 11 од овој закон (член 36 став (1)).

(2) Глоба во износ од 30% од одмерената глоба за колективниот постапувач ќе се изрече на одговорното лице во колективниот постапувач за дејствијата од став (1) на овој член.

**Член 74**

(1) Глоба во износ од 9.000 евра во денарска противвредност ќе му се изрече на колективниот постапувач за прекршок, доколку:
1) не обезбедува мерки за бесплатно преземање и собирање и натамошно постапување со отпадна опрема што не е отпадна опрема од домаќинствата согласно со членот 18 ставови (1) и (2) од овој закон, освен доколку постои посебен договори со крајниот корисник, за преземање на отпадна опрема што не е отпадна опрема од домаќинствата;
2) ја врши дејноста постапување со отпадна опрема без доволно обезбедени договори (член 28 став (3) точка 1);
3) не го известува стручниот орган за настанатата промена на податоците доставени со барањето за добивање на дозвола за постапување со отпадна опрема (член 28 став (5));
4) на производителите со кои има склучено договор за преземање на обврска за постапување со отпадна опрема не им издава потврда за склучен договор кој е основа за ослободување од плаќањето на надоместокот од членот 41 став (2) од овој закон (член 28 став (9));
5) во програмата за постапување со отпадна опрема не обезбедува мерки за спроведување на системите за постапување со отпадната опрема во согласност со членот 31 од овој закон и истата не ја изработува во соработка со производителите чија опрема е вклучена во системот, како и во соработка со производителите да се грижи програмата да се одржува и да биде оперативна (член 31 став (4));
6) го спречува вклучувањето во системот и со тоа го спречува спроведувањето на програмата од членот 31 од овој закон на производител кој врши увоз на опрема во Република Македонија или од производителот побара исполнување други услови кои можат да претставуваат трговски бариери или нарушување на пазарната конкуренција, при што производителот ги исполнува условите кои важат и за домашните производители што се вклучени во истиот систем (член 33 став (3));
7) не презел мерки со кои се обезбедува преработката на собраната отпадна опрема се врши во согласност со членот 35 ставови (1), (2), (3) и (4) од овој закон и
8) не доставува во определеното време извештаи за постапување со отпадна опрема на производителите за чие име и чија сметка е одговорно за правилно постапување со отпадна опрема (член 38 став (1)).

(2) Глоба во износ од 30% од одмерената глоба за колективниот постапувач ќе се изрече на одговорното лице во колективниот постапувач за дејствијата од став (1) на овој член.

(3) На сторителот на прекршокот од ставот (1) точки 1, 2 и 3 на овој член може да му се изрече прекршочна санкција забрана за вршење на одделна дејноста од која произлегува сторувањето на прекршокот во траење од најмалку три дена до најмногу 30 дена.

(4) На одговорното лице во правното лице од ставот (2) на овој член може да му се изрече прекршочна санкција забрана за вршење на должноста од која произлегува сторувањето на прекршокот во траење од најмалку три дена до најмногу 15 дена.

**Член 75**

(1) Глоба во износ од 35.000 евра во денарска противвредност ќе му се изрече на колективниот постапувач за прекршок, доколку:
1) не обезбедува дозвола за постапување со отпадна опрема од органот на државната управа надлежен за работите од областа на животната средина (член 28 став (2));
2) доставува извештаи со неточни податоци со цел да се утврди дека се постигнати целите од членот 26 и/или 35 од овој закон (член 38) и
3) не ги исполни обврските утврдени во доброволниот договор (член 46).

(2) Глоба во износ од 30% од одмерената глоба за колективниот постапувач ќе му се изрече на одговорното лице во колективниот постапувач за дејствијата од став (1) на овој член.

(3) На сторителот на прекршокот од ставот (1) на овој член, може да му се изрече прекршочна санкција забрана за вршење на одделна дејност од која произлегува прекршокот во траење од најмалку шест месеци до најмногу три години.

(4) На одговорното лице во колективниот постапувач од ставот (2) на овој член може да се изрече прекршочна санкција забрана на вршење на должноста од која произлегува сторувањето на прекршокот во траење до една година

**Член 75-а**

**Прекршочни санкции за овластено службено лице**

(1) Глоба во износ од 25 до 50 евра во денарска противвредност ќе му се изрече за прекршок на овластеното службено лице од стручниот орган ако во рокот утврден во членот 28 став (4) од овој закон не го побара потребниот доказ.

(2) Глоба во износ од 25 до 50 евра во денарска противвредност ќе му се изрече за прекршок на овластеното службено лице од надлежниот јавен орган ако во рокот утврден во членот 28 став (5) од овој закон не го достави бараниот доказ.

(3) Глоба во износ од 25 до 50 евра во денарска противвредност ќе му се изрече за прекршок на овластеното службено лице од стручниот орган, доколку не донесе решение во рокот утврден во членовите 28 став (13) и 38 став (6).

**Член 76**

**Постапка за порамнување и посредување**

(1) За прекршоците утврдени во членовите 60, 61, 62, 63, 64, 65, 66, 67, 68, 70 и 73 од овој закон, надлежните инспектори од член 47 ставови (2), (3), (4), (5) и (6) на овој закон се должни на сторителот на прекршокот да му предложат постапка за порамнување со издавање на прекршочен платен налог пред да поднесат барање за прекршочна постапка.

(2) Кога сторителот на прекршокот е согласен за поведување на постапка за порамнување, надлежниот инспектор во записникот забележува дека издава прекршочен платен налог.

(3) Кога прекршокот надлежниот инспектор го утврди лично или го утврди со употреба на соодветни технички средства и направи е должен веднаш да издаде прекршочен платен налог кој го забележува во записникот за констатиран прекршок.

(4) Во случаите од став (2) на овој член, прекршочниот платен налог го потпишуваат надлежниот инспектор и сторителот.

(5) Во случаите од став (3) на овој член, прекршочниот платен налог го потпишува надлежниот инспектор, а може да го потпише и сторителот.

(6) По приемот и потпишувањето на прекршочниот платен налог, сторителот е должен да ја плати изречената глоба во рок од осум дена од денот на приемот на прекршочниот платен налог на сметката означена во правната поука.

(7) Сторителот кој ќе ја плати глобата во рокот од став (6) на овој член, ќе плати половина од изречената глоба, за кое право се поучува во правната поука од прекршочниот платен налог.

(8) Доколку глобата не се плати во рокот определен во прекршочниот платен налог, надлежниот инспектор е должен да поднесе барање за поведување на прекршочна постапка пред Прекршочната Комисија.

(9) За прекршоците утврдени во членовите 71, 72, 74 и 75 од овој закон, надлежниот инспектор може на сторителот на прекршокот да му предложи постапка за спогодување пред да поднесат барање за поведување на прекршочна постапка.

(10) Во случаите кога е постигната согласност за спогодувањето, глобата на сторителот може да биде намалена најмногу за една половина од максимум пропишаната глоба за прекршокот, а во исклучително олеснителни околности глобата може да биде изречена во висина од една третина од пропишаната глоба.

(11) Постапките за порамнување и спогодување се водат согласно со одредбите од Законот за животната средина.

(12) Надлежниот инспектор е должен да води евиденција за издадените прекршочни платни налози и за исходот на покренатите постапки.

(13) Во евиденцијата од ставот (12) на овој член се собираат, обработуваат и чуваат следните податоци: име и презиме, односно назив на сторителот на прекршокот, живеалиште, односно престојувалиште, седиште, вид на прекршокот, број на прекршочниот платен налог кој му се издава и исходот на постапката.

(14) Личните податоци од ставот (13) на овој член се чуваат пет години од денот на внесување во евиденцијата.

(15) Министерот кој раководи со органот на државната управа надлежен за работите од областа на животната средина ја пропишува формата и содржината на прекршочниот платен налог.

**Член 76-а**

Одмерувањето на висината на глобата за правното лице односно трговец поединец се врши согласно Законот за прекршоци.

**Член 77**

**Водење на прекршочната постапка**

(1) За прекршоците утврдени во членовите 60, 61 , 62, 63, 64, 65, 66,67, 68, 69, 70, 71, 73 и 74 од овој закон прекршочна постапка води и прекршочна санкција изрекува Комисијата за одлучување по прекршоци во областа на животната средина при Министерството за животна средина и просторно планирање (во натамошниот текст: Прекршочната комисија) формирана согласно со Законот за животната средина.

(2) Постапката пред Прекршочната комисија се води согласно со одредбите од Законот за животната средина.

(3) За прекршоците утврдени во членовите 72, 75 и 75-а. од овој закон прекршочна постапка води и прекршочна санкција изрекува надлежниот суд.